stanford-oval/wikipedia huggingface dataset:
מכשפת השני
ביוגרפיה בדיונית > אוונג'רס נגד אקס-מן, האוונג'רס המופלאים

אחרי קרב נגד מודוק וארגון A.I.M משתכנעת ונדה בידי גברת מארוול וספיידרוומן לבקר באחוזת האוונג'רס, שם היא זוכה ליחס מנוכר מויז'ן המחודש, שגוער בה על כך שתימרנה והרגה אותו. ויז'ן דורש ממנה לעזוב, ו-ונדה הבוכייה נלקחת משם בידי גברת מארוול. היא מקבלת חזיונות שונים אודות כוח הפניקס, בהם מותם של האוונג'רס. לאחר מכן מגלים חברי האוונג'רס והאקס-מן כי כוח הפניקס עושה את דרכו לעבר כדור הארץ, ככל הנראה בעקבותיה של משיחת המוטאנטים הופ סאמרס. גילוי זה יוצר מלחמה בין האוונג'רס לבין האקס-מן, במהלכה כוח הפניקס מפוצל לחמישה חלקים ומתמזג עם סייקלופס, נאמור, אמה פרוסט, מג'יק וקולוסוס. ונדה הצטרפה לקרב כדי לחלץ את האוונג'רס מידי סייקלופס המחוזק, והחלה לאמן את הופ בשימוש בכוחותיה בואקאנדה.
שובה של ונדה לקבוצת האוונג'רס תרם רבות למורל הקבוצה, שהייתה נתונה למצוד האקס-מן. בשל כוחותיה ומעשיה בעבר הייתה ונדה לחברת האוונג'רס היחידה שהטילה פחד ומורא בלבבות האקס-מן, וחברי האוונג'רס ניצלו זאת והשתמשו בקמעות מיסטיים על מנת ליצור את האשליה שהיא נוכחת בכל התגלות של חברי האוונג'רס. כאשר חברי האקס-מן חשדו שמדובר באשליה, התקיף נאמור את אחת מקבוצות האוונג'רס, אך הובס במהירות מכיוון שהיה מדובר בונדה האמיתית. מתקפתו של נאמור וצבא אטלנטיס על ואקאנדה הופסקה, גם היא, בידי ונדה. כוח הפניקס החל להשתלט בהדרגה על סייקלופס, עד שרצח את פרופסור אקסבייר ושאב את כוחותיהם של ארבעת הפניקסים האחרים כדי להפוך לפניקס האפל. ונדה והופ מתאחדות, ובאמצעות כוחותיהן המשותפים משמידות את כוח הפניקס, ובכך גם מתקנות את מאורעות "בית אם".
מאוחר יותר ביקרה ונדה בקבר של אקסבייר, במטרה לחלוק לו כבוד אחרון, ונכנסה לעימות פיזי עם רוג בדבר מעשיה כלפי הגזע המוטאנטי בעבר. הן נלכדו בידי כוחותיו של הגולגולת האדומה, שעקר את מוחו של אקסבייר מגופו כדי לרכוש את כוחותיו הטלפתיים. מוחה של ונדה נשטף בידי הגולגולת האדומה המחוזק, שניסה לשכנע אותה להשתמש בכוחותיה כדי לשלול את כוחותיהם של כל המוטאנטים ברחבי העולם, אך יצאה משליטתו כשנתקלה בגופתו של אקסבייר. היא ורוג הושלכו לחסדי המון-זועם שונא מוטאנטים, וניצלו על ידי חברי חטיבת האוונג'רס המאוחדים. ונדה ורוג הצטרפו לחטיבת האוונג'רס המאוחדים אחרי קרב נגד הגולגולת האדומה. בעוד ונדה ניסתה להתיידד עם רוג, היא מצדה הצהירה שהצטרפה לקבוצה כדי לפקח על מעשיה של ונדה.
בהרפתקאות מאוחרות יותר נאלצה הקבוצה לצאת כנגד החלטת השמימיים על חורבן כדור הארץ כתוצאה ממעשיהם של "תאומי אפוקליפס" - בניהם התאומים של ארכאנג'ל ומגפה, שנחטפו לציר זמן עתידי אפשרי בידי קאנג הכובש וגדלו במחנות ריכוז למוטאנטים. במקביל למאבק בשמימיים ודחיית הקץ שוכנעה ונדה בידי תאומי אפוקליפס לחלץ אך ורק את המוטאנטים שבכדור הארץ, מה שהתפרש בידי רוג כמעשה בגידה, כשלמעשה כוונתה של ונדה הייתה גיוס המוטאנטים כדי להביס את התאומים. רוג ספגה את כוחותיו של וולברין והרגה את ונדה לפני שהסבירה את עצמה, והיא הספיקה להעביר את כוח הכישוף לוונדר מן כדי שיוכל לבצע אותו בעצמו. מותה בוטל על ידי האבוק וחברי האוונג'רס הנותרים, שנשלחו לעבר בידי קאנג והצליחו להציל את כדור הארץ מהשמדה באמצעות העברת כוחותיהם לרוג. לאחר מעשה השיבה ונדה את כוחותיהם של חברי הקבוצה, אך לא הצליחה להסיר מרוג את כוחותיו ותודעתו של וונדר מן.
אזכור במדיות אחרות > סדרות טלוויזיה

במרוצת השנים הופיעה דמותה של מכשפת השני בסדרות אנימציה רבות, בהן "איירון מן: סדרת האנימציה" כחברת פורס וורקס, "אקס-מן: סדרת האנימציה", "אקס-מן: הדור הבא" שהציגה אותה כנערה גותית ו"וולברין והאקס-מן" שהציגה אותה כמושא אהבתו של נייטקרולר, הקרועה במאבק בין נאמנותה לאביה מגנטו לבין אהבתה לגיבור המתנגד לו, וכן היא הייתה השליטה של אי המוטנטים "ג'נושה".
דמותה של ונדה מקסימוף מככבת בסדרת הלייב אקשן "וונדה-ויז'ן", המהווה חלק מהיקום הקולנועי של מארוול ואשר שודרה בשירות הסטרימינג דיסני+ בין 15 בינואר ל-5 במרץ 2021 למשך תשעה פרקים. הסדרה מתרחשת אחרי אירועי "סוף המשחק", ובמהלכה ונדה ו-ויז'ן חיים חיי זוגיות שקטים לכאורה בפרברים.
ערד (רובה)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 סוג:  רובה סער קרבין
 נגזרות:  ערד 7, ערד 7 SR-DMR (קל"צ)
 תכנון:  ישראל תעשיות נשק לישראל
 מדינה מייצרת:  ישראל ישראל
 יצרן:  תעשיות נשק לישראל 
 תקופת השימוש:  2022–הווה (כ־3 שנים)
 מלחמות:  מבצע שובר גלים, מלחמת חרבות ברזל
 מדינות המשתמשות:  ישראל ישראל: הימ"מ, משמר הגבול, צה"ל, משרד הביטחון. מדינות נוספות (#משתמשים)
 מידע טכני
 קליבר:  מוצע במספר קליברים: 5.56x45 מ"מ נאט"ו (ערד 5)  0.300 BLK (ערד 5)  7.62x51 מ"מ נאט"ו (ערד 7)  6.5 מ"מ קרידמור (ערד 7)
 פעולה:  רובה אוטומטי עם נצרה בוררת, מהלך קצר של בוכנת גז
 מעלה סלילים:  1:7 (ערד 5)  1:12 (ערד 7)  1:10 (ערד 7 קל"צ)
 הזנה:  מחסנית
 כוונות:  ניתן להרכיב על גבי מסילת הפיקטיני כוונות שונות, יש אפשרות לכוונות ברזל לגיבוי
 אורך כולל:  ערד 5: קנה "11.5: 720 מ"מ (קת סגורה), 800 מ"מ (קת פתוחה)  קנה "14.5: 790 מ"מ (קת סגורה), 875 מ"מ (קת פתוחה) ערד 7:  713–953 מ"מ
 אורך קנה:  ערד 5: 292 מ"מ (11.5 אינץ')  368 מ"מ (14.5 אינץ')  241 מ"מ (9.5 אינץ', בקליבר 300 BLK) ערד 7: 368 מ"מ (14.5 אינץ')  406 מ"מ (16 אינץ')  508 מ"מ (20 אינץ')
 משקל ריק:  2.85 ק"ג (ערד 5 עם קנה "11.5)  3.07 ק"ג (ערד 5 עם קנה "14.5)  4.15–4.55 ק"ג (ערד 7)
 קצב אש:  700–1100 כדורים לדקה
 טווח אפקטיבי:  300–500 מטר (ערד 5)  300–1000 מטר (ערד 7)
 דיוק:  1 דקת קשת
 
הערד הוא רובה קרבין ישראלי, שתוכנן ומיוצר על ידי תעשיות נשק לישראל (IWI). הרובה מיועד לכוחות מיוחדים של צבא ומשטרה, ונמצא בשירות הימ"מ של מדינת ישראל וצה"ל, וביחידות משטרתיות וצבאיות של מדינות אחרות.
ה"ערד" הוא קרבין (רובה מקוצר) מבוסס על בוכנת גז עם נצרה בוררת בעלת שלושה מצבים: נצור, ירי בודדות (חצי-אוטומטי) וירי אוטומטי מלא, דבר ההופך אותו לרובה סער מקוצר. היותו רובה סער מקוצר הופך אותו למתאים ליחידות העוסקות בלוחמה בשטח בנוי וכן לכוחות מיוחדים וליחידות טקטיות ללוחמה בטרור והשתלטות.
ה"ערד" תוכנן להיות אמין יותר וקל לתחזוקה מאשר רובי קרבין קיימים, כגון ה-M4 קרבין. מנגנון הפעולה של הנשק מבוסס על בוכנת גז ונחשב אמין ועמיד יותר מהתכנון המקורי של משפחת M16, המבוסס על מנגנון החזר גזים הרגיש יותר ללכלוך אבק ותנאים סביבתיים קשים. הוא כולל מעצה עשוי מפולימרים וקת פולימרית מתכוונת. הקנה הצף מחושל בשיטת הכאה קרה והקדח מצופה בכרום על מנת לשפר את אורך החיים שלו ואת הדיוק. כמו כן, הוא ניתן להחלפה מהירה. הרובה משופר גם מבחינת ארגונומיה: קת נפתחת מתכוונת, ידית אחיזה נוחה דמוית-אקדח, תפעול אמבידקסטרי (בשתי הידיים, כגון מיקום הנצרה), מסילות פיקטיני על המתפסים בכל הכיוונים ועוד. הרובה קומפקטי במיוחד: אורך הקנה 292 מילימטרים (11.5 אינץ') ומשקלו ריק כ-2.85 ק"ג. אורכו הכולל עם קת פתוחה במלואה הוא 80 ס"מ. עם זאת, הערד מוצע גם עם קנה באורך 368 מילימטרים (14.5 אינץ'), ואז הוא שוקל 3.07 ק"ג ואורכו עולה ל-87.5 ס"מ עם קת פתוחה במלואה.
בעקבות הצלחת הרובה השיקה IWI דגם שלו בקליבר 7.62x51 מ"מ נאט"ו ו-6.5 מ"מ קרידמור הנקרא "ערד 7" ומוצע בשני אורכי קנה: 406 מילימטרים (16.0 אינץ') ו-508 מילימטרים (20.0 אינץ'). ה"ערד 7" בדגם DMR (קל"צ) נועד לשמש כרובה קלעים וכרובה צלפים חצי-אוטומטי וכולל קת מתכווננת עם משענת לחי והדק בן שני שלבים.
מאפיינים

המאפיינים הבאים משותפים לכל הרובים בסדרת ה"ערד":
רובה קרבין קומפקטי, קצר וקל משקל.
מבנה מונוליטי רציף של החלק העליון, עמיד וקשיח יותר מאשר התכנון המקורי של M4. בצידו העליון של הגוף מסילת פיקטיני מוקשחת קבועה מדגם MIL-STD 1913.
הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את אורך החיים שלו (כ-20,000 יריות). הקנה הוא "קנה צף" על מנת להגדיל את דיוק הרובה. ה"ערד" מאפשר החלפה מהירה ופשוטה של קנים, כאשר לכל דגם מוצעים קנים במגוון אורכים, כולל באורך 368 מילימטרים (14.5 אינץ') התואם ל-M4A1 קרבין שנמצא בשירות כוחות הביטחון של ישראל.
המכלול, מנגנון הפעולה של הנשק, מבוסס על בוכנת גז עם מהלך קצר (short stroke), ונחשב לאמין מאוד. ה"ערד" יכול לבצע ירי גם בתנאים קשים של לכלוך, אבק, חול ומים.
נצרה בוררת עם שלושה מצבי ירי: נצור, בודדת (חצי-אוטומטי) ואוטומטי מלא.
וסת גזים ואפשרות להתקנה מהירה של משתיק קול על הקנה.
אפשרות למסילות פיקטיני מדגם MIL-STD 1913/M-LOK על המתפסים בכל הכיוונים (צד ימין, צד שמאל והחלק התחתון של המתפסים).
מתפסים מפולימרים וחלקי המתכת עמידים נגד קורוזיה.
מודולריות ופשטות תחזוקה, כאשר כל החלקים ניתנים להחלפה.
תומך במחסניות נאט"ו סטנדרטיות מפלדה, אלומיניום או פולימר.
קת מתכוונת בעלת 6 מצבים מפולימר.
ידית אחיזה דמוית אקדח/AR-15 ארגונומית.
תפעול אמבידקסטרי בשתי הידיים.
מאפיינים > ערד 5

זהו הדגם המקורי של הערד, ולעיתים הוא מכונה "ערד 5" (כולל על ידי IWI עצמה) כדי להבדילו מה"ערד 7":
קליבר: 5.56x45 מ"מ נאט"ו ו-0.300 BLK.
רובה קרבין קומפקטי, קצר וקל משקל (2.85–3.07 ק"ג ריק כתלות באורך הקנה).
אורך הקנה: 292 מילימטרים (11.5 אינץ') ו-368 מילימטרים (14.5 אינץ') ובעתיד 460 מילימטרים (18 אינץ') ו-508 מילימטרים (20.0 אינץ').
מעלה סלילים 1:7 – המשמעות היא שהכדור משלים סיבוב סביב עצמו בתוך הקנה כל 7 אינץ'. זה מאפשר שימוש בתחמושת SS109 בעלת ליבת פלדה, המשמשת בעיקר לירי לטווחים הגדולים מ-300 מטר.
טווח יעיל: 300–500 מטרים (330–550 יארד).
עם תחמושת איכותית, הדיוק של ה"ערד" הוא 1 דקת קשת ומטה, דיוק הנחשב למעולה עבור רובי סער. הדיוק נשמר גם אחרי 20,000 יריות.
מאפיינים > ערד 7

הערד 7 הוא רובה סער כבד.
קליבר: 7.62x51 מ"מ נאט"ו או 6.5 מ"מ קרידמור.
רובה קרבין קומפקטי, קצר וקל משקל (4.15–4.55 ק"ג ריק כתלות באורך הקנה).
אורך הקנה: 368 מילימטרים (14.5 אינץ'), 406 מילימטרים (16.0 אינץ'), 460 מילימטרים (18 אינץ') ו-508 מילימטרים (20.0 אינץ').
מעלה סלילים 1:12 – המשמעות היא שהכדור משלים סיבוב סביב עצמו בתוך הקנה כל 12 אינץ'.
טווח יעיל: 300–1,000 מטרים (330–1,090 יארד).
מאפיינים > ערד 7 קלעים-צלפים

הערד 7 קלעים-צלפים (מכונה בקיצור ערד 7 קל"צ) נקרא באנגלית Arad 7 SR-DMR או בקיצור Arad 7 DMR ונועד לשמש כרובה צלפים חצי-אוטומטי (SR = Sniper Rifle) וכרובה קלעים (DMR = Designated Marksman Rifle). זהו רובה חצי-אוטומטי (אין ירי אוטומטי) שהותאם לקליעה מדויקת וצליפה עם תוספות לשיפור הדיוק, בהן הדק דו-שלבי, קת המותאמת לצליפה עם משענת לחי מתכוונת וקנה מעובה וארוך יותר להגברת היציבות והדיוק.
קליבר: 7.62x51 מ"מ נאט"ו או 6.5 מ"מ קרידמור.
רובה קרבין קומפקטי, קצר וקל משקל (4.27–4.46 ק"ג ריק כתלות באורך הקנה).
קנה: ה"ערד" מאפשר החלפה מהירה ופשוטה של קנה. שני אורכי הקנה המוצעים הם 406 מילימטרים (16.0 אינץ') ו-508 מילימטרים (20.0 אינץ'). הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את אורך החיים שלו (כ-20,000 יריות). הקנה הוא "קנה צף" על מנת להגדיל את דיוק הרובה.
אורך הקנה: 406 מילימטרים (16.0 אינץ') ו-508 מילימטרים (20.0 אינץ').
מעלה סלילים 1:10 – המשמעות היא שהכדור משלים סיבוב סביב עצמו בתוך הקנה כל 10 אינץ'.
טווח יעיל: 500–1,000 מטרים (550–1,090 יארד).
היסטוריה

ה"ערד" פותח על ידי תעשיות נשק לישראל (IWI) בסוף העשור השני של המאה ה-21. הוא מהווה חלק מקו הרובים של החברה הכולל את הגליל ACE, התבור TAR-21, התבור X-95 פלאט-טופ והכרמל הניסיוני.
ה"ערד" הוצע בין השאר למשטרת ישראל, בתור רובה שירות לשוטרים ויחידות מיוחדות וליחידות מובחרות בצה"ל. כמו כן הרובה נבחן על ידי צבאות בחו"ל, בהם צבא צ'ילה.
ב-16 בנובמבר 2021 פורסם שה"ערד" זכה במכרז לרובה סער לימ"מ, שבמסגרתו יירכשו כמה עשרות רובים על ידי היחידה המיוחדת ללוחמה בטרור. ה"ערד" נבחר לאחר שעבר מבחנים רבים, כולל בתנאי קיצון, ונמצא עדיף על רובים אחרים. ביום העצמאות 2022 פורסמו צילומים של לוחמי ימ"מ חמושים ב"ערד" במהלך אימונים.
ב-2022 נמכר הרובה ליחידת הקומנדו של חיל האוויר האיטלקי ולמשטרת ריו דה ז'ניירו בברזיל.
ב-22 בפברואר 2023 תועד לראשונה שימוש מבצעי ברובה, במבצע בקסבה של שכם בו לוחמי הימ"מ הרגו 3 מחבלים פלסטינים.
באוקטובר 2023 רכשה המועצה האזורית שומרון מאות רובי ערד עבור כיתות הכוננות במועצה.
בספטמבר 2024 חתם משרד הביטחון על חוזה עם IWI בסך 50 מיליון ש"ח לרכש 9,000 רובי "ערד", מהם מאות לכיתות הכוננות ביישובי הצפון, בנוסף לרכש 5,000 רובי "ערד" עד כה.
משתמשים

ישראל ישראל :
הימ"מ – רובה השירות הסטנדרטי של היחידה. בנובמבר 2021 זכתה IWI במכרז לאספקת כמה עשרות רובי "ערד" לימ"מ אחרי שהרובה נבחן בתנאים מחמירים על ידי קצין האמל"ח של הימ"מ, וב-2022 החלה קליטתם.
משמר הגבול – משנת 2023 החל משמר הגבול לצייד בנשק יחידות ופלוגות בגזרות מסוכנות.
צה"ל – בשנת 2024 החל צה"ל ברכש נרחב של רובי "ערד" במטרה להשלים חוסרים
כיתות הכוננות של מועצה אזורית שומרון – באוקטובר 2023 בעקבות מלחמת חרבות ברזל רכשה מועצה אזורית שומרון מאות רובי "ערד" עבור כיתות הכוננות של ישובי המועצה.
כיתת הכוננות המשטרתית של מעלה אדומים.
כיתות הכוננות של מועצה אזורית גליל עליון - החלוקה בוצעה ברבעון הראשון של שנת 2024.
כיתות כוננות בעוטף עזה.
איטליה איטליה: בשימוש של יחידת הקומנדו "כנף הפושטים ה-17" של חיל האוויר האיטלקי.
אל סלוודור אל סלוודור: רכשה כ-5,000 רובי "ערד" עבור היחידות המיוחדות.
אקוודור אקוודור: 5,700 רובים בשימוש צבא אקוודור והכוחות מיוחדים של צבא אקוודור.
ברזיל ברזיל: משטרת ריו דה ז'ניירו רכשה 600 רובי ערד.
פרו פרו: צבא פרו הזמין כ-10,000 רובי "ערד 7" ב-25 מיליון דולר. ביוני 2024 החלה אספקת הרובים לצבא פרו עם אספקה ראשונה של 500 רובים.
צ'ילה צ'ילה: בשימוש כוחות מיוחדים בצבא צ'ילה.
ראו גם

רובים מתחרים:
רובה M4 ו-M4A1 קרבין (הרובים שאותם ה"ערד" מיועד להחליף)
קולט M5 (ייכנס לשירות במשמר הגבול)
זיג-זאואר SIG MCX (משפחה של כלי ירייה, כולל קרבין)
זיג-זאואר XM7 (מחליף ה-M4 בצבא ארצות הברית)
הקלר וקוך HK416 (בעל עיקרון פעולה דומה ל"ערד", מחליף את ה-M4 בכוחות המיוחדים של ארצות הברית)
רובי סער מבית IWI:
תבור TAR-21 (רובה בולפפ)
תבור X-95 פלאט-טופ (רובה בולפפ, משרת בצה"ל)
גליל ACE
כרמל (רובה)
הערות שוליים

↑  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
1 2 3 4  The ARAD. The best AR15 platform available באתר IWI. ציטוט: "Representative from IWI assured me that the rifle is built using the highest quality materials possible and it maintains an accuracy of 1 MOA or better using quality ammunition." ו-"The barrel is tested in harsh conditions and maintains accuracy even after 20,000 bullets, compared to 6,000 typically in other platforms."
↑  ערד 7 DMR צלפים/קלעים, באתר תעשיות נשק לישראל (באנגלית)
1 2  ערד באתר IWI
↑  ערד 7 באתר IWI.
↑  ערד 7 קלעים-צלפים DMR באתר IWI.
↑  IWI תספק רוס"רי "ערד" לימ"מ, ישראל דיפנס, 16 בנובמבר 2021
↑  ידיעות אחרונות, 4 במאי 2022. טקסט וצילומים מאת זיו קורן.
1 2  מאיר תורג'מן וזיו קורן, ביבשה ומעליה: שלושה שבועות עם הימ"מ, באתר ynet, 5 במאי 2022.
↑  איל בוגוסלבסקי, ‏מאות רוס"רי ערד לכיתות הכוננות במועצה האזורית שומרון, באתר "IsraelDefense‏", 15 באוקטובר 2023,
אלישע בן קימון, מועצת שומרון רכשה מאות רובים לתגבור כיתות הכוננות: "כולנו יחד אגרוף ברזל", באתר ynet, 12 באוקטובר 2023.
↑  עסקת ענק ל-IWI: חתמה על עסקה בהיקף 50 מליוני ש"ח מול משרד הביטחון, באתר "IsraelDefense‏", 16 בספטמבר 2024.
↑  יובל אזולאי, תעשיית הנשק הישראלית מול ביקוש חסר תקדים: "מייצרים אקדחים בלי סוף", באתר כלכליסט, 13 בנובמבר 2023
↑   נשק ערד IWI | בית הספר למקצועות הירי 🎯, סרטון בערוץ "יחידת הבט", באתר יוטיוב (אורך: 04:25), 22 במאי 2024.
↑  אלישע בן קימון, מועצת שומרון רכשה מאות רובים לתגבור כיתות הכוננות: "כולנו יחד אגרוף ברזל", באתר ynet, 12 באוקטובר 2023
↑  איל בוגוסלבסקי, ‏לראשונה באיטליה: רוס"רי ערד ומקלעי נגב ישראלים בשרות הצבא האיטלקי, באתר "IsraelDefense‏", 15 בנובמבר 2022.
↑  איל בוגוסלבסקי, ‏צבא אל סלבדור קיבל משלוח של כ-1,000 רובי ״ערד״, באתר "IsraelDefense‏", 6 באוגוסט 2023.
↑  https://www.riotimesonline.com/brazil-news/defense-updates/ecuadors-army-acquires-5700-israeli-made-iwi-arad-rifles/
↑  https://www.infodefensa.com/texto-diario/mostrar/4064957/292-primicia-ecuador-incorpora-fusil-isi-arad
↑  Rio de Janeiro's State Police acquires 600 IWI Arad rifles - The Rio Times, The Rio Times, ‏4 בספטמבר 2022
↑  איל בוגוסלבסקי, ‏צבא פרו מצטייד ברוס"רי ערד 7 תוצרת IWI, באתר "IsraelDefense‏", 25 באוקטובר 2023.
↑  https://www.defensa.com/peru/presidente-consejo-ministros-supervisa-ensamblaje-fusiles-asalto-iwi-arad-7
רובה "ערד" עם כוונת השלכה, כוונות ברזל לגיבוי וידית הסתערות.
לוחמי ימ"מ - היחידה הלאומית ללוחמה בטרור של ישראל - חמושים ב"ערד" עם משתיק-קול, 2024.
מדינות שמשתמשות ב"ערד" (בכחול)
הימורים במקאו

קזינו ליסבון במקאו
הימורים הם פעילות חוקית במקאו החל משנות ה-50 של המאה ה-18, באישור הממשל הפורטוגלי באי. עד שנות ה-30, שעה שהוקם במקאו הקזינו הראשון בסגנון מערבי, התרכזו ההימורים במשחקי מזל סיניים, דוגמת פאן-טאן. מאז הוקמו בתי קזינו רבים, בהם מבקרים בעיקר אזרחים עשירים מהרפובליקה העממית של סין ומהונג קונג. עם כניסתם של משקיעים זרים, בעלי בתי קזינו בלאס וגאס ובאוסטרליה, והקמת בתי קזינו מפוארים עברה מקאו את לאס וגאס בהכנסות מהימורים ב-2007. תעשיית ההימורים זיכתה את מקאו בכינוי "מונטה קרלו של המזרח".
קיימים שלושה ענפי הימורים עיקריים במקאו: משחקי קזינו, הימורים על מרוצי סוסים והימורים על מרוצי כלבים. בנוסף יש הימורים על משחקי ספורט ומספר סוגים של משחקי לוטו. נכון ל-2010 מקאו אינה מרשה להפעיל משטחה משחקי מזל באמצעות האינטרנט.
היבטים כלכליים

כלכלת מקאו נסמכת במידה מכרעת על ענף ההימורים. נכון ל-2010 מייצר ענף ההימורים מעל ל-40% מהתוצר המקומי הגולמי של מקאו. מתחילת שנות ה-60 של המאה ה-20 כ-50% מההכנסות הרשמיות של מקאו הגיעו במישרין ובעקיפין מהימורים. האחוז נשאר יציב עד סוף שנות ה-90. ב-1998 התקבל 44.5% מכלל הכנסת הממשל ממס ישיר על הימורים. ואז הייתה ירידה של 9.1% ב-1999, מן הסתם בשל הימורים באינטרנט. לאחר שפורטוגל העבירה את מקאו לסין חילק הממשל רישיונות הימורים לחברות נוספות על מנת לסיים את המונופול של STDM. ב-2002 חתם הממשל חוזי זיכיונות עם שתי חברות, Wynn Resort ו-Galaxy Casino. בכך נפתח שוק ההימורים לתחרות והכנסת הממשל ממסים גדלה משמעותית. פעולה זו משכה תיירים רבים יותר למקאו. על פי נתונים סטטיסטיים רשמיים מהווים המיסים מההימורים 70% מהכנסות הממשל במקאו.
עם זאת, ענף ההימורים מהווה גם מקור לחוסר יציבות בכלכלת מקאו, משום שהוא תלויה בשגשוגן של כלכלות אחרות באסיה, בייחוד זו של הונג קונג.
מדיניות הימורים

במקאו נאכפת חקיקה מדוקדת שנועדה להבטיח "פעילות מסודרת של הימורים". הכללים מפורטים בחוק 16/2001 (regime jurídico da exploração de jogos de fortuna ou azar em casino-), וחוקים נוספים המסדירים את פעילותם של המפרסמים פעילות של משחקים וכללי אשראי עבור משחקים. על פי החוק מוטל מס של 35% על הכנסות הקזינו, ואחוזים נוספים (עד 5%) נגבים למטרות חברתיות וכלכליות.
"לשכת הפיקוח והתיאום של המשחקים" (ידועה כ-DICJ ראשי התיבות של Direcção de Inspecção e Coordenação de Jogos) היא היחידה הארגונית בממשל מקאו המפקחת על פעילויות משחקי ההימורים השונים.
על פי חוקי מקאו גם מכירת כרטיסי לוטו ומשחקי מזל דומים דורשת הוצאת רישיון מלשכת הפיקוח והתיאום של המשחקים, והנוהל הוא שיש לבקש את האישור לפחות 10 ימים לפני הפעלת נקודת המכירה.
צורות הימורים

בתי קזינו - נכון ל-2010 יש במקאו 33 בתי קזינו, כשהגדול ביניהם הוא דה ונישיאן בבעלות תאגיד "לאס וגאס סנדס". כולם פועלים בזיכיון ממשלתי ותחת אותם חוקים. צורות רבות של הימורים חוקיות בבתי הקזינו, כולל בלק ג'ק, רולטה, באקארה, בולה סיק בו, פאן-טאן, קנו ומכונות מזל. משחק הפוקר הופיע לראשונה בבתי הקזינו של מקאו ב-2007, וב-2010 ניתן היה לשחק פוקר בחמישה בתי קזינו, כשבאחד מהם, קזינו ליסבון, מתנהלות תחרויות פוקר בסופי שבוע.
מרוצי סוסים - מרבית מרוצי הסוסים מתרחשים כל שלישי ושבת או ראשון בהיפודרום באי טייפה. שטח ההיפודרום 450 דונם ויש בו מושבים ל-18,000 מהמרים. הכניסה להיפודרום היא רק לבני 18 ומעלה.
מרוצי כלבים - מרוצים של כלבי גרייהאונד מתבצעים בקנידרום של מקאו שבאווינדה גנרל קשטלו ברנקו. מרוצים נערכים בימי שני, וחמישי עד ראשון (כולל) החל מ-19:45, כאשר כל ערב מתבצעים 16 מרוצים. הימורים מתבצעים באתר המרוצים או בשלושה בתי קזינו במקאו.
היבטים חברתיים

מהפן החיובי ענף ההימורים הוא אחד המעסיקים הגדולים במשק של מקאו. ההימורים והפעילות הנלווית: בתי מלון, מסעדות, ברים, הופעות, תחבורה וכו' הם עסקים עתירי כוח אדם. לדוגמה: לכל שולחן הימורים נדרשים 4 עובדים במשמרות של 4 עד 6 שעות. בבתי קזינו הפעילים 24 שעות ביממה (רוב בתי הקזינו במקאו) נדרשים לפחות 20 עובדים לשולחן ביממה (16 מחלקים + 4 מפקחים). בבתי הקזינו הגדולים יש מעל ל-200 שולחנות הימורים (כלומר רק לחלק זה בפעילות בתי הקזינו נדרשים מעל ל-4,000 עובדים). ב-1984 העריך פרסום רשמי כי 3% מהאוכלוסייה מועסקים ישירות בענף ההימורים וכי בסך הכול מועסקים במישרין ובעקיפין בענף כולו כ-10% מהאוכלוסייה. אלא שמספרים אלה נראים כהערכת חסר. התוצאה היא שבסוף שנות ה-80 ותחילת שנות ה-90 היה שעור האבטלה במקאו נמוך מאוד. ב-1996 העריך משרד האוכלוסין במקאו שרק 3% מהתושבים מעל גיל 14 היו מובטלים, אם כי לאחר המעבר לסין והמשבר הכלכלי הפכה בעיית האבטלה חמורה יותר.
החשיבות של ההימורים במקאו באה לידי ביטוי גם באקדמיה. בפקולטה למנהל עסקים של אוניברסיטת מקאו מלמדים ניהול משחקי מזל, ומעבירים קורסים גם על החקיקה בנושא. מ-2007 גם הפקולטה למשפטים באוניברסיטה זו כוללת את החקיקה הקשורה למשחקי מזל בין הקורסים המועברים לתואר שני בחקיקה כלכלית בינלאומית.
מהפן השלילי יש הרואים בבתי קזינו מפגע חברתי. שעור פשיעה גבוה היה אחת הבעיות הגדולות ביותר עמן התמודד הממשל הפורטוגלי הקולוניאלי. מאז שמקאו חזרה לשלטון סין ב-1999, השתפר מצב הביטחון הציבורי בצורה משמעותית. עם הגידול הניכר בענף הקזינו התפתח עסק המכונה "bate-ficha" המנוהל בדרך כלל על ידי אגודות הטריאדה. הרעיון מאחורי שיטת "bate-ficha" הוא במכירה של "צ'יפים מזויפים" שלא ניתן להחליפם במזומן בקזינו, אלא רק אצל מוכרי ה-"bate-ficha" המכונים "מקדמי משחקים" או "מתווכים" תמורת עמלה.
למעורבות של הטריאדות בבתי הקזינו של מקאו יש השלכה חברתית רצינית. הכסף הגדול מושך את תשומת לבם של גנגסטרים סינים, שהקרבות עקובי הדם ביניהם על הרווחים מסחיטות ודמי חסות מהווים בעיה מתמשכת. כאשר כמה טריאדות מתחרים על שליטה בבתי קזינו וברחובות מתרחשים עימותים מפעם לפעם, הנפתרים בצורה אלימה. גרוע מכך, הטריאדות במקאו התחזקו עד כדי כך שאנשים פונים אליהן במקום למשטרה בבקשת עזרה. אף שהמצב השתפר מאז שמקאו הועברה לסין, הבעיה עדיין מושרשת בה.
ראו גם

קזינו ליסבון (מקאו)
ונישיאן (מקאו)
הערות שוליים

↑  חלק זה מבוסס על פרק 4: Paradoxes: Gambling and the imperial civil service examination מתוך ספרו של João de Pina-Cabral‏:Between China and Europe - person, culture and emotion in Macao
↑  China and Europe - person, culture and emotion in Macao עמ' 30
↑  Canidrome מיוונית - מסלול לכלבים, בדומה להיפודרום "מסלול לסוסים".
↑  עמ' 31 מתוך ספרו של João de Pina-Cabral‏:Between China and Europe - person, culture and emotion in Macao
↑  אתר האוניברסיטה
משחק פאן-טאן
מטילי זהב מתחת לרצפת הקזינו "גרנד אמפרור" במקאו
דה ונישיאן בבעלות תאגיד "לאס וגאס סנדס"
יחידה 36 (סרט)

| --- | --- |
 בימוי:  אוליבייר מרשל 
 שחקנים ראשיים:  Victor Belmondo Soufiane Guerrab Victor Belmondo תאופיק ג'לאב איוואן אטאל תאופיק ג'לאב בפסקה זו רשומה אחת נוספת שטרם תורגמה 
 מוזיקה:  Erwann Kermorvant 
 צילום:  Denis Rouden 
 מדינה:  צרפת 
 חברת הפקה:  Gaumont Umedia uFund
 חברה מפיצה:  נטפליקס
 הקרנת בכורה:  2025
 שפת הסרט:  צרפתית 
 סוגה:  סרט דרמה, סרט משטרה, סרט מתח 
 דף הסרט ב־IMDb
 
יחידה 36 (בצרפתית: Bastion 36) הוא סרט פשע ומתח צרפתי משנת 2025 שביים וכתב אוליבייה מרשל ובכיכובם של ויקטור בלמונדו, איוואן אטאל, סופיאן גראב, תאופיק ג׳לאב ואחרים. מבצע מעקב של אנשי חטיבת המחקר וההתערבות במשטרת פריז משתבש ואחרי רציחתם המסתורית של 2 שוטרים ביחידה, שוטר שסרח מוצא עצמו מנהל חקירה עצמאית שחושפת את עומק השחיתות המשטרתית ביחידה בה שירת.
תקציר עלילת הסרט

אנטואן סרדה, קצין משטרה בכיר בחטיבת המחקר וההתערבות היוקרתית, מועבר לחטיבה למלחמה בפשיעה לאחר שהוטלו עליו סנקציות מטעם הפיקוח הכללי של המשטרה הלאומית הצרפתית, בעקבות השתתפות בקרבות רחוב. המהלך רואה אותו מפנה את גבו לחבריו וליחידה לשעבר, בראשות סמי בלקאים הכריזמטי. כששני קצינים מהחוליה הישנה שלו נהרגים תוך פחות מ-24 שעות ושלישי נעדר בנסיבות מסתוריות, סרדה מתחיל בחקירה משלו. חקירותיו יחשפו יריבות משטרתית עזה ויובילו אותו לספירלה איומה כלפי מטה.
שחקנים ודמויות

ויקטור בלמונדו - אנטואן סרדה
לידיה אנדריי - ססיל
סופיאן גראב - רישאר אסטבס
איוואן אטאל - שארל באלסטרה
תאופיק ג'לאב - סמי בלקאים
ז'ולייט דול - האנה לבאסור
אריקה סאנט - אלכסנדרה דה ברנדט
ניקול ואנשיסקי - הפקח נבאוויאן
ג׳ה סמית'-ג'ונסון - טיטוס
לודוביק פור - סעיד
גיום פוטייה - ויני סגורה
ו' באדר

ו' באדר הוא היום השישי בחודש השישי 
בשנה העברית, למניין החודשים מתשרי, והיום השישי בחודש השנים עשר 
למניין החודשים מניסן.
פרשת בר המצווה של ילד שנולד בו' אדר א', או שבר המצווה שלו חל בשנה פשוטה, היא ברוב השנים פרשת תצוה. אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצוה היא פרשת תרומה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה חסרה המתחילה בשבת (שנה מקביעות זחג) פרשת בר המצווה היא פרשת פקודי.
חגים ואירועים

אם חל ביום חמישי - בהרבה קהילות, יום צום של חברי החברה קדישא (מוקדם מז אדר עקב סמיכותו לשבת).
אירועים היסטוריים

ה'תרפ"ד – הקמת "סולל בונה", חברת פועלים לעבודות ציבוריות
ה'תש"ג (אדר ב') – הנאצים מחסלים את גטו קרקוב. אחרוני יושביו מועברים לפלאשוב
ה'תש"ח (אדר ב') – שיירה שהובילה נשק ותחמושת לערביי חיפה הושמדה במבואות קריית מוצקין על ידי מארב של "ההגנה"
ה'תש"ח (אדר ב') – הוקם השירות הימי – חיל הים הישראלי בראשית ימיו
ה'תשט"ו – מבצע "חץ שחור", פשיטת צה"ל על מחנה צבאי מצרי בסמוך לעזה
ה'תשל"ח (אדר ב') – צה"ל פותח במבצע ליטני, שנועד להרוס את התשתית של המחבלים בדרום לבנון
ה'תשע"א (אדר ב') – הפיגוע באיתמר, שני מחבלים פלסטינים פרצו לבית משפחת פוגל, ורצחו בדקירות סכין ובירי את זוג ההורים ושלושה מילדיהם
ה'תש"ף – הבחירות לכנסת העשרים ושלוש
ה'תשפ"ג – פיגוע הירי בצומת בית הערבה - בו נרצח אזרח ישראלי עם אזרחות אמריקאית.